

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

 เมษายน ๒๕๖๗

เรื่อง สำรวจการตั้งงบประมาณในการช่วยเหลือเด็กที่ขาดแคลนทุนทรัพย์ ประจำปีงบประมาณ พ.ศ. ๒๕๖๖ ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.2/ว 505 ลงวันที่ 31 มกราคม 2567

 ตามที่ กรมส่งเสริมการปกครองท้องถิ่นร่วมกับกองทุนเพื่อความเสมอภาคทางการศึกษา จัดประชุมเชิงปฏิบัติการสร้างความเข้าใจเพื่อการสนับสนุนการขับเคลื่อนภารกิจลดความเหลื่อมล้ำทางการศึกษาของสำนักงานส่งเสริมการปกครองท้องถิ่นจังหวัด เมื่อวันอังคารที่ ๑๒ มีนาคม ๒๕๖๗ ณ โรงแรมอมารี ดอนเมือง แอร์พอร์ต เพื่อให้ผู้บริหารและบุคลากรของสำนักงานส่งเสริมการปกครองท้องถิ่นจังหวัด เกิดความเข้าใจแนวทางสนับสนุนการขับเคลื่อนภารกิจลดความเหลื่อมล้ำทางการศึกษา และเกิดแผนการดำเนินงานร่วมกันระหว่างกรมส่งเสริมการปกครองท้องถิ่นและกองทุนเพื่อความเสมอภาคทางการศึกษา นั้น

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นตอบแบบสำรวจการตั้งงบประมาณในการช่วยเหลือเด็กที่ขาดแคลนทุนทรัพย์ขององค์กรปกครองส่วนท้องถิ่น ประจำปีงบประมาณ พ.ศ. ๒๕๖๖ เพื่อสำรวจข้อมูลการขับเคลื่อนภารกิจลดความเหลื่อมล้ำทางการศึกษาในระดับองค์กรปกครองส่วนท้องถิ่นให้เข้าถึงกลุ่มเป้าหมายเพื่อลดความเหลื่อมล้ำ และกระจายโอกาสทางการศึกษาช่วยเหลือนักเรียนที่ขาดแคลนทุนทรัพย์ ทั้งนี้ สามารถตอบแบบสำรวจ ผ่านแบบตอบรับ (Google Form) ภายในวันอังคารที่ ๓๐ เมษายน ๒๕๖๗ รายละเอียดปรากฏตาม QR - Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



https://forms.gle/YcGp4jJ177JxjLzs9

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒

 นายศิริพงษ์ พัฒนศิริ โทร. ๐๖ ๑๒๖๘ ๘๙๕๙